

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**OPĆINSKO VIJEĆE**

KLASA: 121-01/21-01/04

URBROJ: 2186-10-01/1-22-03

Vidovec, 16. svibnja 2022.

 Na temelju članka 31. stavka 2. i članka 31.a Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) te članaka 31. i 37. Statuta Općine Vidovec (“Službeni vjesnik Varaždinske županije“ broj: 20/21), Općinsko vijeće Općine Vidovec na 09. sjednici održanoj dana 16. svibnja 2022. godine, donosi

**O D L U K U**

**o izmjeni i dopuni Odluke o visini naknade**

**članovima Općinskog vijeća Općine Vidovec**

**Članak 1.**

Članak 5. Odluke o visini naknade članovima Općinskog vijeća Općine Vidovec („Službeni vjesnik Varaždinske županije“ broj 53/21 – dalje u tekstu: Odluka), mijenja se i glasi:

„Predsjednik, potpredsjednici Općinskog vijeća, članovi stalnih i povremenih radnih tijela i članovi Općinskog vijeća koji su upućeni na putovanje u zemlji ili inozemstvu, a radi obavljanja poslova za Općinu Vidovec i njezinih tijela imaju pravo na:

- naknadu prijevoznih troškova na službenom putovanju u visini stvarnih izdataka,

- naknadu troškova noćenja na službenom putovanju u visini stvarnih troškova,

- naknadu za korištenje privatnog automobila u službene svrhe u visini 2,00 kune po prijeđenom kilometru,

- dnevnicu u zemlji i inozemstvu za službeno putovanje, u visini neoporezivog iznosa, sukladno odredbama važećeg Pravilnika o porezu na dohodak,

- ostale troškove vezano za službeni put.

Putni nalog za službeno putovanje izdaje predsjednik Općinskog vijeća ili općinski načelnik.

Ukoliko su predsjednik, potpredsjednici Općinskog vijeća, članovi stalnih i povremenih radnih tijela i članovi Općinskog vijeća upućeni na putovanje radi obavljanja poslova za Općinu Vidovec i njezinih tijela koje je udaljeno manje od 30 km te u navedenu svrhu koriste privatno vozilo, imaju pravo na naknadu troškova za korištenje privatnog vozila u službene svrhe u iznosu od 2,00 kn po prijeđenom kilometru te ostalih troškova vezanih uz putovanje (cestarina, parkirna karta i sl.)

 Naknada troškova za korištenje privatnog vozila u službene svrhe obračunava se sukladno odredbama važećeg Pravilnika o porezu na dohodak.“

**Članak 2.**

 Ostale odredbe Odluke ostaju nepromijenjene.

**Članak 3.**

Ova Odluka stupa na snagu osmog dana od dana objave u „Službenom vjesniku Varaždinske županije“.

OPĆINSKO VIJEĆE OPĆINE VIDOVEC

 PREDSJEDNIK

 Krunoslav Bistrović